## El secretari autonòmic de Vivenda anuncia que ja s’han concedit 60 milions de la convocatòria de rehabilitació de fons europeus 2023

*** Lamenta el retard en la concessió d’estes ajudes, “que deriva d’un problema heretat del govern anterior”
* Ressalta que abans de final d’any eixiran les convocatòries d’ajudes a rehabilitació amb fons europeus 2024 i el Pla Renhata

​​​​​​**

El secretari autonòmic de Vivenda, Sebastián Fernández, ha anunciat que la Vicepresidència i Conselleria de Benestar Social, Igualtat i Vivenda ja està resolent i concedint al voltant de 60 milions d’euros de la convocatòria de rehabilitació amb base a fons europeus 2023. Segons ha explicat, la Vicepresidència està comunicant en estos moments als beneficiaris la concessió d’estes ajudes.

En este punt, Sebastián Fernández ha subratllat que des de la Conselleria “lamentem el retard en la concessió d’estes ajudes, que deriva d’un problema heretat del govern anterior tant en gestió com en pagaments i tramitació”.

De la mateixa manera, el secretari autonòmic ha destacat que abans de finalitzar l’any eixiran les convocatòries d’ajudes a la rehabilitació amb fons europeus corresponents a 2024, així com la del Pla Renhata. Esta subvenció té com a objectiu la millora de les condicions de l’interior de les vivendes (reforma de banys i cuines, i millora de l’accessibilitat en les vivendes).

“Les ajudes no són l’única via d’actuació, sinó que també s’està invertint de manera directa al parc públic. La Generalitat està prioritzant els projectes d’una matèria tan rellevant com és vivenda i aporta a més fons propis. Este últim any, per exemple, a través de l’Entitat Valenciana de Vivenda i Sòl (EVha), hem fet una inversió de 29,6 milions en actuacions de rehabilitació en 402 vivendes públiques. D’esta quantia 7,2 milions són de fons europeus”, ha ressaltat Sebastián Fernández.

Fecha: 28/10/2024